*Kivonat a Jászberény Városi Önkormányzat Képviselő-testületének 2018. június 13-án megtartott* ***nyílt* *ülésének*** *jegyzőkönyvéből*

***Jászberény Városi Önkormányzat Képviselő-testületének***

***173/2018. (VI. 13.) határozata***

***A jászberényi 5915 hrsz-ú ingatlan üzleti vagyonná történő átminősítéséről***

1. A Jászberény Városi Önkormányzat Képviselő-testülete (a továbbiakban: Képviselő-testület) a Magyarország helyi önkormányzatairól szóló 2011. évi CLXXXIX. törvény 107. §-a által meghatározott jogkörében eljárva, a Jászberény Város Önkormányzatának vagyonáról és a vagyongazdálkodás szabályairól szóló 13/2012. (III. 19.) rendelet (a továbbiakban: vagyonrendelet) 6. § (4) bekezdésében foglaltak szerint a jászberényi 5915 hrsz-ú, 143 m²területű, kivett közterület megnevezésű, természetben Jászberény, Zagyvapart utca térségében található, forgalomképtelen törzsvagyonba tartozó ingatlant üzleti vagyonná minősíti át.
2. A Képviselő-testület felkéri a Polgármesteri Hivatal Közgazdasági Iroda vezetőjét, hogy az 1. pontban foglaltaknak a vagyonkataszterben, valamint a vagyonkimutatásban történő átvezetéséről gondoskodjon.

***Határidő:*** folyamatos

***Felelős:*** Kiss József PH Közgazdasági Iroda vezetője

***Erről értesülnek****:*

1. Jász-Nagykun-Szolnok Megyei Kormányhivatal – Szolnok;
2. a PH Közgazdasági Iroda – helyben;
3. Gazdasági és Tulajdonosi Bizottság valamennyi tagja – helyben;
4. Képviselő-testület valamennyi tagja – helyben;
5. Irattár.

|  |  |  |
| --- | --- | --- |
| ***Dr. Szabó Tamás sk.*** |  | ***Dr. Gottdiener Lajos sk.*** |
| ***polgármester*** | ***jegyző*** |

*Kivonat hiteléül:*

*Jászberény, 2018. június 14.*

 *(Dr. Bessenyei Lilla)*

 *irodavezető*